**Výzva na predloženie návrhu v obchodnej verejnej súťaži**(ďalej len „OVS“ alebo „zákazka“)

**MARIANUM – Pohrebníctvo mesta Bratislavy, ako** tu (ďalej len „**vyhlasovateľ**“), vyhlasuje obchodnú verejnú súťaž realizovanú v zmysle § 281 a nasl. zákona č. 513/1991 Zb. Obchodný zákonník v znení neskorších predpisov (ďalej len ,,Obchodný zákonník“)

1. **Identifikácia vyhlasovateľa**

Názov: MARIANUM – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: milan.hamala@marianum.sk

Telefón: +421 948 446 111

1. **Všeobecná špecifikácia predmetu OVS**

Nájom pozemku pod administratívnym mobilným kontajnerom v areáli Cintorína Slávičie údolie, Staré Grunty 47, 841 04 Bratislava, na pozemku parcela registra „C“ číslo 2991/2, druh pozemku ostatná plocha, okres Bratislava IV, obec Bratislava – Karlova Ves, katastrálne územie Karlová Ves, zapísaný na LV 5679.

Účel využitia: prevádzka kamenárstva

Druh: prenájom

Elektronická aukcia: áno

1. **Predpokladaná hodnota zákazky**

Minimálne 360,00 EUR bez DPH ročne.

1. **Doplňujúce informácie**

Administratívny mobilný kontajner si uchádzač zabezpečí na vlastné náklady a je majetkom uchádzača. Dizajn kontajnera podlieha schváleniu vyhlasovateľa súťaže.

**Podmienka: použiť farebnosť RAL 7016 /antracit/ na obklad ako aj dverové a okenné konštrukcie, materiálové prevedenie oceľ / zinok.**

 Zmluva: **Objednávka s VOP**

Dodávku energií si zabezpečí uchádzač na vlastné náklady.

1. **Obhliadka priestorov**

Obhliadka predmetu nájmu bude možná v pracovných dňoch v čase od 09.00 do 15.00 hod., najneskôr však jeden deň pred uplynutím lehoty na predkladanie ponúk na mieste, ktoré určí kontaktná osoba vyhlasovateľa pre obhliadku. Obhliadka nie je povinná, ale pre lepšie stanovenie cenovej ponuky sa odporúča. Na obhliadku je nutné ohlásiť sa najmenej 1 deň vopred u niektorej z kontaktných osôb pre obhliadku:

Meno: Soňa Hodáková

Email: sona.hodakova@marianum.sk

Tel: +421 903 014 556

Meno: Jana Balková

Email: jana.balkova@marianum.sk

Tel: +421 948 407 391

1. **Typ zmluvného vzťahu:** nájomná zmluva na dobu neurčitú.
2. **Hlavné podmienky financovania :**

### Všetky náklady spojené s vypracovaním a predložením ponuky sú výlučne výdavkami uchádzača. Vyhlasovateľ OVS nebude zodpovedný a ani neuhradí žiadne výdavky alebo straty akéhokoľvek druhu vynaložené uchádzačom v súvislosti s vypracovaním a predložením ponuky vyhlasovateľovi.

1. **Spôsob určenia výšky nájomného:**

Minimálna výška ročného nájomného je určená v zmysle interného predpisu hlavného mesta a vychádza z ceny, aká sa v tom čase a na tom mieste obvykle používa za nájom na dohodnutý účel toho istého alebo porovnateľného účelu, predstavuje čiastku 360,-€ bez DPH.

Výška nájomného za predmet nájmu v EUR bez DPH/rok slúži zároveň ako jediné kritérium na vyhodnotenie predložených ponúk uchádzačov.

1. **Komunikácia, registrácia a informácie :**
* Akákoľvek komunikácia (ďalej len „komunikácia“) medzi vyhlasovateľom a uchádzačmi sa bude uskutočňovať v štátnom (slovenskom) jazyku, prípadne v českom jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	+ Vyhlasovateľ bude pri komunikácii s uchádzačmi postupovať výlučne prostredníctvom komunikačného rozhrania systému JOSEPHINE. Na akúkoľvek inú formu komunikácie nebude prihliadané.
	+ Všetky dokumenty (vrátane ponuky) musia byť predložené vyhlasovateľovi elektronicky, ako scan originálu alebo úradne overenej kópie dokumentu, pokiaľ nie je výslovne uvedené inak.
	+ JOSEPHINE je webová aplikácia na doméne <https://josephine.proebiz.com> a na uvedenej doméne sú v Knižnici JOSEPHINE publikované Technické nároky systému (https://store.proebiz.com/docs/josephine/sk/Technicke\_poziadavky\_sw\_JOSEPHINE.pdf)
* Pravidlá pre doručovanie – zásielka sa považuje za doručenú uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
* Ak je odosielateľom zásielky vyhlasovateľ, tak uchádzačovi bude na ním určený kontaktný e-mail bezodkladne odoslaná informácia o tom, že k predmetnej OVS existuje nová zásielka/správa. Uchádzač sa prihlási do systému a v komunikačnom rozhraní súťaže bude mať zobrazený obsah komunikácie – zásielky, správy. Uchádzač si môže v komunikačnom rozhraní zobraziť celú históriu o svojej komunikácii s vyhlasovateľom.
* Ak je odosielateľom zásielky uchádzač, tak po prihlásení do systému a k predmetnej OVS môže prostredníctvom komunikačného rozhrania odosielať správy a potrebné prílohy vyhlasovateľovi. Takáto zásielka sa považuje za doručenú vyhlasovateľovi okamihom jej odoslania v systéme JOSEPHINE v súlade s funkcionalitou systému.
* Vyhlasovateľ odporúča uchádzačom, ktorí si vyhľadali túto OVS, a zároveň ktorí chcú byť informovaní o prípadných aktualizáciách týkajúcich sa tejto OVS prostredníctvom notifikačných e-mailov, aby v danom obstarávaní zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované uchádzačom, ktorí sú evidovaní na elektronickom liste uchádzačov pri danej OVS.
* Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .
* Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutárny orgán danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

b) nahraním kvalifikovaného elektronického podpisu (napríklad podpisu eID) štatutárneho orgánu danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

c) vložením dokumentu preukazujúceho osobu štatutárneho orgánu na kartu užívateľa po registrácii, ktorý je podpísaný elektronickým podpisom štatutárneho orgánu, alebo prešiel zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.

d) vložením plnej moci na kartu užívateľa po registrácii, ktorá je podpísaná elektronickým podpisom štatutárneho orgánu aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.

e) počkaním na autentifikačný kód, ktorý bude poslaný na adresu sídla spoločnosti do rúk štatutárneho orgánu uchádzača v listovej podobe formou doporučenej pošty. Lehota na zaslanie kódu sú obvykle 4 pracovné dni (v rámci Európskej únie) a je potrebné s touto lehotou počítať pri vkladaní ponuky. O odoslaní listovej zásielky je uchádzač informovaný e-mailom.

* + Autentifikovaný uchádzač si po prihlásení do systému JOSEPHINE v prehľade - zozname súťaží vyberie predmetnú OVS a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	+ Akékoľvek dokumenty, ktoré budú navrhovateľom poskytnuté ako súčasť tejto Výzvy, Vyhlasovateľ označuje za dôverné. Navrhovateľ vo vzťahu k týmto dokumentom nie je oprávnený vytvárať kópie, reprodukcie, nebude ich rozširovať ani poskytovať ďalším osobám okrem prípadu, ak je to nevyhnutné za účelom predloženia jeho návrhu. V takom prípade navrhovatelia musia zabezpečiť, aby všetky tretie osoby, ktorým sa informácie o zákazke poskytnú, zachovali dôvernosť informácií, materiálov, špecifikácií alebo ďalších dokumentov, a aby ich neposkytli tretím osobám s výnimkou, ako je uvedená vyššie.
1. **Podmienky predkladanie ponúk:**

**Lehota na predkladanie návrhov uplynie:** 25.08.2023 o 10:00 hod.

**Spôsob:** prostredníctvom systému JOSEPHINE na adrese : <https://josephine.proebiz.com/sk/tender/44054/summary>

Ponuka sa považuje za doručenú až momentom jej doručenia (nie odoslania) vyhlasovateľovi OVS v systéme Josephine. Vyhlasovateľ OVS odporúča uchádzačom predkladať ponuku v dostatočnom časovom predstihu. Ponuka uchádzača predložená po uplynutí lehoty na predkladanie ponúk nebude zaradená do procesu vyhodnocovania ponúk**.**

Navrhovateľ môže predložený návrh stiahnuť, resp. vymazať prostredníctvom funkcionality webovej aplikácie JOSEPHINE do uplynutia lehoty na predkladanie návrhov podľa bodu 10. tejto Výzvy. Predloženie nového návrhu je možné vykonať prostredníctvom funkcionality webovej aplikácie JOSEPHINE až po jeho predchádzajúcom stiahnutí, resp. vymazaní (kliknutím na tlačidlo „Stiahnuť ponuku“ a predložením nového návrhu).

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Obsah ponuky a podmienky účasti v OVS**
* Vyplnený formulár „Cenový návrh“ (Príloha č. 1 týchto SP)
* Podpísaný a vyplnený „Súhlas so spracúvaním osobných údajov“ (Príloha č. 2 týchto SP)
* Plánované využitie predmetu OVS (Príloha č. 4 týchto SP)
* Návrh nájomnej zmluvy v jednom vyhotovení podpísaný uchádzačom (Príloha č. 3 týchto SP)
* Vyplnenie elektronického formulára s cenovou ponukou v systéme JOSEPHINE
* Podmienky účasti v OVS nesplní uchádzač, ktorý je ku dňu lehoty na predkladanie ponúk v omeškaní s plnením svojich peňažných záväzkov voči vyhlasovateľovi (splnenie tejto podmienky účasti uchádzačom preverí vyhlasovateľ OVS interne).
* Návrh nájomnej zmluvy musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v záväzkových vzťahoch.
1. **Kritériá na vyhodnotenie ponúk:**

V elektronickej aukcii môžu uchádzači predkladať cenové ponuky formou licitovania. Východisková cena v elektronickej aukcii je stanovená pre každého uchádzača samostatne, a to vo výške ceny ním ponúknutej v rámci ponuky, do uplynutia lehoty na predkladanie ponúk. Vyhlasovateľ vyberie spomedzi predložených ponúk tú, ktorá je najvýhodnejšia. Za najvýhodnejšiu bude vyhlasovateľ považovať ponuku uchádzača, ktorý v okamihu skončenia elektronickej aukcie ponúkol **najvyššie nájomné za predmet nájmu v EUR bez DPH/rok.**

Na účasť v elektronickej aukcii budú vyhlasovateľom vyzvaní len tí uchádzači, ktorí predložili ponuky a splnili podmienky účasti v OVS. V elektronickej aukcii môžu uchádzači upravovať svoje cenové ponuky len smerom nahor.

1. **Ďalšie informácie**

Vyhlasovateľ oznámi uchádzačovi, že jeho ponuka bola v OVS určená za víťaznú, po ukončení elektronickej aukcie. Za deň doručenia oznámenia sa na tento účel rozumie deň, v ktorom bola informácia o víťaznej ponuke odoslaná cez komunikačné rozhranie JOSEPHINE.

Vyhlasovateľ bez zbytočného odkladu oznámi neúspešným uchádzačom v OVS, že ich návrhy na uzavretie zmluvy vyhlasovateľ odmietol. Ak bude vyhlasovateľovi do uplynutia lehoty na predkladanie ponúk doručená jediná ponuka, ktorá spĺňa podmienky účasti v OVS, určí komisia túto ponuku za víťaznú bez vyhlásenia elektronickej aukcie.

**Prílohy:**

Príloha č.1 – Cenový návrh

Príloha č.2 – Súhlas so spracovaním osobných údajov

Príloha č.3 – Návrh zmluvy o nájme

Príloha č.4 – Plánované využitie

Príloha č.5. – Grafické zobrazenie